
РЕШЕНИЕ
       № РС-12467-21-003

Днес, 19.01.2022г., Комисията за противодействие на корупцията и за отнемане на незаконно придобитото имущество /КПКОНПИ/, в състав: 		

Антон Славчев - Заместник - председател
	Антоанета Георгиева – Цонкова - член
	Пламен Йоцов - член
	Силвия Къдрева- член

                     			   
				     У С Т А Н О В И:

Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на Решение за образуване на производство за конфликт на интереси № КИ-100 от 07.07.2021 г. по сигнал с вх. № ЦУ01-12467/29.06.2021 г. на КПКОНПИ. 
Сигналът е насочен срещу Димитър *** Въжаров – общински съветник в Общински съвет Ч. 
В сигнала се съдържат твърдения за това, че от години снегопочистването на територията на Община Ч. се осъществява от Димитър *** Въжаров – председател на Общински съвет Ч. формално, чрез подставени фирми на негови роднини, а реално се извършва от лице, собственик на техническо оборудване и специализирана техника. По нареждане на Общински съвет Ч., част от дейностите не се изпълняват, като по този начин се спестяват разходи, като същевременно се отчитат дейности, с цел да бъде усвоен заложения бюджет. Възползвайки се от длъжността си, Въжаров осигурява спечелване на обществени поръчки, както и въздейства на служители на Община Ч. да одобряват протоколи за извършени дейности. Посочва се, че зетят на Димитър Въжаров – Г. М. е собственик и управител на „***“ ЕООД, както и че дружеството е спечелило обществена поръчка с предмет: „Зимно поддържане, снегопочистване и опесъчаване на общинска пътна мрежа, разположена на територията на Община Ч. за зимен сезон 2020 – 2021“ и обществена поръчка с предмет „Наемане на специализирана техника за нуждите на Община Ч.“. Към сигнала не са представени доказателства.
Във връзка с твърденията в сигнала, Дирекция „Конфликт на интереси“ е събрала следните доказателства в производството: административната преписка по обществена поръчка с предмет: „Зимно поддържане, снегопочистване и опесъчаване на общинска пътна мрежа, разположена на територията на Община Ч. за зимен сезон 2020/2021г., публикувана в Централизирана автоматизирана информационна система „Електронни обществени поръчки“ (ЦАИС ЕОП) с УИН 00631 – 2020 – 0008, Заповед № З-550/03.12.2020г. на кмета на Община Ч., декларации по чл. 103, ал. 2 от ЗОП, Протокол от работата на комисията, назначена със Заповед № З-550/03.12.2020г. на кмета на Община Ч., Анкетен лист – справка за идентификация и проверка на идентификацията на клиент, Покана за сключване на договор с изх. № 30-986-5/14.12.2020г., справки от ТРРЮЛНЦ, Удостоверение за наличие или липса на задължения с изх. № 7322000135/15.12.2020г., електронно служебно свидетелство за съдимост с рег. № 20121504189, удостоверение по чл. 58, ал. 1, т. 3 от ЗОП с изх. № ИЗХУ2046431/15.12.2020г., преводно нареждане към бюджета от 15.12.2020г., Декларация – списък на техническите лица, които ще изпълняват поръчката от 15.12.2020г., Списък на техническото оборудване /МПС/, определено за изпълнение на поръчката от 15.12.2020г., Декларация от 15.12.2020г. за липсата на обстоятелствата по чл. 54, ал. 1, т. 3-6 от ЗОП, Декларация по чл. 59, ал. 1, т. 3 от Закона за мерките срещу изпирането на пари, Декларация по чл. 42, ал. 2, т. 2 от ЗМИП от 15.12.2020г., Декларация по чл. 112, ал. 10 от Закона за обществените поръчки, подписна от Г. М., Договор № Д-193/17.12.2020г., Преводно нареждане от 15.12.2020г., Обявление за възлагане на обществена поръчка на стойност по чл. 20, ал. 3 или ал. 7 от ЗОП с рег. № F79665.2020-018851, Информация по чл. 20, ал. 3, т. 2 от ЗОП за приключване на Договор № Д-193/17.12.2020г. за обществена поръчка с предмет; „Зимно поддържане, снегопочистване и опесъчаване на общинска пътна мрежа, разположена на територията на Община Ч. за зимен сезон 2020/2021г.“, Информация за извършени плащания по Договор № Д-193/17.12.2020г., Обявление за приключване на договор за обществена поръчка с рег. № F123258.2021 – 027272, Докладна с рег. № BX-user064-32/10.02.2021г. с приложения – техническо задание, проекто-договор, доклад и методика за оценяване, Обява за събиране на оферти с изх. № 15-01-5/19.02.2021г., Заповед № 3-82/05.03.2021г. на кмета на Община Ч., Декларации по чл. 103, ал. 2 от ЗОП от 05.03.2021г., Становище от главен инспектор в Община Ч. от 04.03.2021г., Граждански договор № ГД-18/05.03.2021г., Протокол за работа на комисия от 09.03.2021г., назначена със Заповед № З-82/05.03.2021г., Покана за сключване на договор, Авизо преводно нареждане от 15.03.2021г., Електронно свидетелство за съдимост с рег. № 20121504189, справка от Агенцията по вписванията, Удостоверение за наличие или липса на задължения с изх. № 7322000030/15.03.2021г., Удостоверение по чл. 58, ал. 1, т. 3 от ЗОП с изх. № ИЗХУ2109076/17.03.2021г., Списък с услугите, сходни с предмета на обществената поръчка, Списък на услугите, идентични с услугата „Наемане на механизирана техника с водач за нуждите на Община Ч.“ от 15.03.2021г., Декларации по чл. 59, ал. 1, т. 3 от Закона за мерките срещу изпирането на пари от 15.03.2021г. – 2 броя, Договор от 22.03.2021г., Анкетен лист – справка за идентификация и проверка на идентификацията на клиент, Справка – оценка на рисковия профил на клиент, Анкетен лист – справка за идентифициране на действителните собственици и проверка на тяхната идентификация по §2, ал. 5 на ЗМИП към клиентско досие № 26 в Община Ч., Обявление за възлагане на обществена поръчка на стойност по чл. 20, ал. 3 или ал. 7 от ЗОП от 25.03.2021г., Удостоверени за избран общински съветник № 2/28.10.2019г., Решение № 174/от 05.03.2021г. на ОбС - Ч., Заявки за плащания по Договор № Д193/17.12.2020г. за извършване на зимно поддържане, снегопочистване и опесъчаване на общинска пътна мрежа, разположена на територията на Община Ч. за зимен сезон 2020/2021г. и приложения с вх. № ВХ-035-402/18.12.2020г., № BX-user064-29/04.02.2021г., № BX-035-134/15.04.2021г., № BX-035-133/15.04.2021г., № BX-user064-51/01.03.2021г., № BX-user064-80/11.05.2021г., № BX-user064-81/11.05.2021г., Заявки за плащания за извършване на земно-изкопни, товарни и подравнителни дейности за оздравяване и удълбочаване чашата на язовир „Качулка“ и приложения – с вх. № ВХ-035-132/15.04.2021г., № ВХ-user064-94/17.05.2021г., № ВХ-user064-156/06.07.2021г., № BX-user064-118/02.06.2021г., Клетвена декларация от 04.11.2015г., Удостоверение № 4/26.10.2015г. на ОИК – Ч., Решение № 174/05.03.2021г. на ОбС – Ч., Извадка от Протокол № 22/05.03.2021г., съдържаща Решение № 174/05.03.2021г., ведно с поименен списък на гласувалите общински съветници, Покана за свикване на заседание на Общински съвет Ч. с изх. № ОбС-26/27.07.2021г., Докладна записка с изх. № 06-00-6/15.02.2021г. на кмета на Община Ч., ведно с приложенията към нея, Решение № 40 на ОбС - Ч. от 29.01.2020г., Извадка от Протокол № 5/29.01.2020г., Покана за свикване на заседание на ОбС-Ч. с изх. № ОбС-18/22.01.2020г., Докладна записка с изх. № 06-00-7/21.01.2021г. на кмета на Община Ч., ведно с приложенията към нея, Решение № 388/30.01.2019г. на ОбС – Ч., Извадка от Протокол № 48/30.01.2019г. на ОбС – Ч., Покана за свикване на заседание на ОбС - Ч. с изх. № ОбС-36/23.01.2019г., Докладна записка с изх. № 06-00-6/23.01.2019г. на кмета на Община Ч., ведно с приложенията към нея, Решение № 293/23.05.2018г. на ОбС - Ч., Извадка от Протокол № 38/23.05.2018г., ведно със списък от поименното гласуване в ОбС – Ч., Покана за свикване на заседание на ОбС – Ч. с изх. № ОбС-127/16.05.2018г., Докладна записка с изх. № 06-00-45/16.05.2018г. на кмета на Община Ч., сведения от трети неучастващи в производството лица – 2 бр.
Комисията служебно е направила справки в регистър НБД „Население“, Търговски регистър и РЮЛНЦ. 

В хода на проверката по сигнала Комисията установи следното от фактическа страна:
	
	Димитър *** Въжаров е общински съветник в Общински съвет Ч. /мандат 2019г. - 2023 г./ от 08.11.2019г., видно от Удостоверение № 2/28.10.2019г. на ОИК - Ч.  и подписана клетвена декларация от 08.11.2019г. Същият е избран за председател на ОбС-Ч. на 08.11.2019г. с Решение № 3 от Протокол № 1 от проведено заседание на ОбС-Ч. на 08.11.2019г.
Димитър Въжаров е гласувал „за“ приемане на Решение № 40 относно приемане на бюджета на Община Ч. за 2020г., по Протокол № 5 от проведено заседание на 29.01.2020г. В т. 1.1.2.3.2. от бюджета на Община Ч. за 2020г. е предвиден трансфер за зимно поддържане и снегопочистване в размер на 37 500 лв.
Обществената поръчка с предмет: „Зимно поддържане, снегопочистване и опесъчаване на общинска пътна мрежа, разположена на територията на Община Ч. за зимен сезон 2020/2021г.“ е проведена на основание чл. 103, ал. 1 от ЗОП по процедура – публично състезание и е публикувана в Централизираната автоматизирана информационна система „Електронни обществени поръчки“ (ЦАИС ЕОП) с УИН 00631-2020-0008 с възложител А. К. – кмет на Община Ч. Кметът на Община Ч. е утвърдил техническото  задание за провеждане на посочената обществена поръчка, указанията за участие в нея, издал е Заповед № З-550/03.12.2020г., с която е назначил комисията, която да разгледа и оцени подадените оферти по процедурата, отправил е покана за сключване на договор с изх. № 30-986-5/14.12.2020г. до „***“ ЕООД и е сключил Договор № Д-193/17.12.2020г. с „***“ ЕООД за изпълнение на обществена поръчка с предмет „Зимно поддържане, снегопочистване и опесъчаване на общинска пътна мрежа, разположена на територията на Община Ч. за зимен сезон 2020/2021г.“. В сключения договор, А. Ч. – главен специалист „Инфраструктура и благоустройство“ в Община Ч. е посочена като лице за контакт от страна на Възложителя – Община Ч.. 
Обществената поръчка с предмет: „Наемане на механизирана техника за нуждите на Община Ч.“ е проведена чрез събиране на оферти с обява по реда на чл. 20, ал. 3 от ЗОП и е открита с обява № D92128/19.02.2021г., публикувана в Регистъра на обществените поръчки с УИН № 00631-2021-0005, с възложител А. К. – кмет на Община Ч.. Кметът на Община Ч. е утвърдил техническото задание за провеждане на посочената обществена поръчка, указанията за участие в нея, издал е Заповед № З-82/05.03.2021г., с която е назначил комисията, която да разгледа и оцени подадените оферти по процедурата, утвърдил е Протокол от 09.03.2021г. от работата на комисията, назначена със Заповед № З-82/05.03.2021г., отправил е покана за сключване на договор с изх. № 30-986-1/12.03.2021г. до „***“ ЕООД и е сключил Договор № Д-71/22.03.2021г. с „***“ ЕООД за изпълнение на обществена поръчка с предмет „Наемане на механизирана техника за нуждите на Община Ч.“. В сключения договор, А. Ч. – главен специалист „Инфраструктура и благоустройство“ в Община Ч. е посочена като лице за контакт от страна на Възложителя – Община Ч.. 
С писмо с вх. № ЦУ01-14814/29.07.2021г., председателят на Постоянната комисия по предотвратяване и разкриване на конфликт на интереси при Общински съвет Ч. заявява, че след преглед на обществена поръчка № 00631-2020-0008 с предмет: „Зимно подържане, снегопочистване и опесъчаване на общинската пътна мрежа, разположена на територията на Община Ч. за зимен сезон 2020/2021г.“, публикувана в интернет страницата на Агенцията за обществени поръчки с електронен адрес: https://app.eop.bg/today/*** не установява наличието на предложения и протоколи, които да изхождат от Общински съвет Ч. или в частност от председателя на Общински съвет Ч. Посочва в писмото, че предоставените му документи във връзка с обществената поръчка са изготвени и подписани единствено от длъжностни лица от общинската администрация и от кмета на Община Ч., като членовете на комисията по чл. 103, ал. 1 от ЗОП са лица, които не са общински съветници в Общински съвет Ч. през мандат 2019-2023г. и надлежно са назначени за членове от кмета на Община Ч., в качеството му на възложител. Назначението им не изхожда от акт на Общински съвет Ч.. Със същото  писмо, председателят на Постоянната комисия по предотвратяване и разкриване на конфликт на интереси при Общински съвет Ч. заявява, че след преглед на обществена поръчка № 00631-2021-0005 с предмет: „Наемане на специализирана техника за нуждите на Община Ч.“, публикувана на страница на Агенцията за обществени поръчки с електронен адрес: https://app.eop.bg/today/*** не са установени предложения и протоколи на Общински съвет Ч., които да изхождат от Общински съвет Ч. или в частност от председателя на Общински съвет Ч.
Заявките за плащания по Договор № Д193/17.12.2020г. за извършване на зимно поддържане, снегопочистване и опесъчаване на общинската пътна мрежа, разположена на територията на Община Ч. за зимен сезон 2020/2021г., ведно с приложените приемо-предавателни протоколи, с вх. № ВХ-035-402/18.12.2020г., № BX-user064-29/04.02.2021г., № BX-035-134/15.04.2021г., № BX-035-133/15.04.2021г., № BX-user064-51/01.03.2021г., № BX-user064-80/11.05.2021г., № BX-user064-81/11.05.2021г., както и заявките за плащания за извършване на земно-изкопни, товарни и подравнителни дейности за оздравяване и удълбочаване чашата на язовир „К.“ и приложените към тях приемо-предавателни протоколи с вх. № ВХ-035-132/15.04.2021г., № ВХ-user064-94/17.05.2021г., № ВХ-user064-156/06.07.2021г., № BX-user064-118/02.06.2021г. са подписани от А. Ч. - главен специалист „Благоустройство и инфраструктура“ и А. Д. - старши специалист “Организационно-мобилизационна подготовка и транспорт” в звено „Отбрана и сигурност“ в Община Ч.
		Видно от сведения на А. Ч., снети на 13.12.2021г. по реда на чл. 44 от АПК, същата потвърждава, че отговаря за изпълнението на договорите за зимно почистване и наемане на механизирана техника в Община Ч. от постъпването си на длъжност - главен специалист „Благоустройство и инфраструктура“ в Специализирната администрация в Община Ч. през 2019г. Посочва, че изпълнител по договорите за зимното почистване на пътната мрежа на Община Ч. през 2020/2021г. и наеменето на механизирана техника от общината е фирмата на Г. М. „***“ ЕООД. Заявява, че не знае дали Г. М. е в роднински или близки взаимоотношения с колеги от Община Ч. и Общински съвет Ч. или с кмета на Община Ч.. Посочва, че във връзка със сключените договори за зимно почистване в Община Ч. и наемане на механизирана техника, лично проверява, когато не отсъства от работа, изпълнението на работата на изпълнителя „***“ ЕООД по договорите преди подписване на съответните приемо-предавателни протоколи. Ч. заявява, че никой не ѝ е оказвал влияние и натиск при подписване на приемо-предавателните протоколи за приемане на работата и по двата договора. Също така заявява, че не допуска подписване на приемо-предавателни – протоколи за фиктивно извършена работа и по двата договора – за зимното почистване и за наемане на механизирана техника. Ако има забалежки по изпълнението на договора не подписва приемо-предавателния протокол и връща изпълнителя да си свърши работата по договора. Заявява, че няма намеса от други лица при проверка на работата на „***“ ЕООД по договорите за зимно поддържане на четвъртокласна и вътрешна пътна мрежа на с. Ч. и по договора за наемане на механизирана техника. Също така, Ч. изготвя докладните за необходимостта за провеждане на процедури за наем на механизирана техника и зимно поддържане в Община Ч., като при изготвянето им никой не ѝ е оказвал натиск или давление. Заявява, че договорът за наемане на механизирана техника е породен от необходимостта Община Ч. да реагира в случай на „ВиК“ аварии, необходимост от почистване на речните корита на р. В. и р. Б., преминаващи през с. Ч., при укрепване на стената на язовир „К.“, подравняване на горски пътища в общината и др. Декларира, че не ѝ е оказван натиск както при изготвяне на докладните за необходимост от провеждане на процедури по ЗОП за извършване на зимното почистване на Община Ч., така и за наем на механизирана техника от общината, нито при приемане на работата по сключените договори и подписване на приемо-предавателните протоколи в тази връзка. Ч. заявява, че не знае дали Г. М. е зет на председателя на Общински съвет Ч. – Димитър Въжаров.
		Видно от сведения на А. Д., предоставени на 13.12.2021г. по реда на чл. 44 от АПК, същата заявява, че като „старши специалист - Организационно-мобилизационна подготовка и транспорт” в звено „Отбрана и сигурност“ в Община Ч. е извършвала приемане на работата по договорите за зимното поддържане на пътната мрежа на Община Ч. и наемане на механизирана техника, когато е замествала при отсъствие колежката си А. Ч. – главен специалист „Инфраструктура и благоустройство“ в Община Ч. Посочва, че лично е наблюдавала изпълнението на работата по договорите, като веднъж или два пъти дневно на място е извършвала визуална проверка и след това са оформяни и подписвани приемо-предавателните протоколи в края на съответния работен ден с управителя на фирмата-изпълнител „***“ ЕООД – Г.М. По същия начин, след текуща проверка на място от Д. са подписвани и приемо-предавателните протоколи за наем на механизирана техника от Община Ч.. Не е имала съмнения, че работата за която е съставен всеки приемо-предавателен протокол, подписан от нея, по сключените договори за зимно почистване в Община Ч. и наемане на механизирана техника, е извършена в цялост. Заявява, че не е имало работа по договорите, която да се приеме фиктивно. Посочва, че не ѝ се е случвало някой да ѝ оказва натиск и влияние да подписва приемо-предавателните протоколи за приемане на работата на „***“ ЕООД за изпълнение на договорите за зимно поддържане и наем на механизирана техника. Заявява, че не ѝ е оказван натиск нито при приемане на работата по сключените договори за зимно поддържане на пътната мрежа на Община Ч., нито по договора за наемане на механизирана техника и подписване на приемо-предавателните протоколи за приемане на извършената работа. Заявява, че не знае дали Г. М. е зет на председателя на Общински съвет Ч. – Димитър Въжаров. 
	Видно от Търговския регистър и РЮЛНЦ, Г. М. е управител и едноличен собственик на капитала на „***“ ЕООД от 28.08.2017г.
	Съгласно справка, направена в НБД „Население“ Г. М. е зет (съпруг на дъщерята) на Димитър Въжаров.		


При така изяснената фактическа обстановка Комисията установи следното от правна страна:	

За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност по смисъла на чл. 6, ал. 1 от ЗПКОНПИ, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен е всеки интерес, който води до облага от материален или нематериален характер за лице, заемащо публична длъжност или за свързани с него лица, включително всяко поето задължение. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като общински съветник и председател на Общински съвет Ч., мандат 2019-2023г.,  Димитър *** Въжаров е лице, заемащо висша публична длъжност, по смисъла на чл. 6, ал. 1, т. 32 от ЗПКОНПИ и компетентна да се произнесе относно наличието или липсата на конфликт на интереси по отношение на него е КПКОНПИ.
Видно от справка в НБД „Население“, Г. М. е съпруг на дъщерята на Димитър Въжаров – Ц. Д. М., поради  което, на основание §1, т. 15, б. „а“ от ДР на ЗПКОНПИ Димитър Въжаров и Г. М. са свързани лица.
С гласуване на Решение № 40 за приемане на бюджета на Община Ч. за 2020г. по Протокол № 5 от проведено заседание на 29.01.2020г. на Общински съвет Ч., Димитър Въжаров е упражнил свои правомощия като общински съветник по смисъла на чл. 21, ал. 1, т. 6 от Закона за местното самоуправление и местната администрация, по силата на който, общинският съвет приема и изменя годишния бюджет на общината.
Разпоредбата на чл. 37, ал. 2 от ЗМСМА изрично регламентира, че за общинския съветник, включително за председателя на общинския съвет, не е налице конфликт на интереси при участие в подготовката, обсъждането и приемането на бюджета на общината.
Горното е основание Комисията да приеме, че при упражняване на правомощията си, свързани с участието в гласуването на Решение № 40 за приемане на бюджета на Община Ч. за 2020г., по Протокол № 5 от проведено заседание на 29.01.2020г. на Общински съвет Ч., не е налице нарушение по чл. 52 от ЗПКОНПИ.
Видно от събраните по преписката доказателства, не са установени предложения и провеждане на обсъждания относно, посочените по-горе две обществени поръчки „Зимно поддържане, снегопочистване и опесъчаване на общинска пътна мрежа, разположена на територията на Община Ч. за зимен сезон 2020/2021г.“ и „Наемане на механизирана техника за нуждите на Община Ч.“, спечелени от „***“ ЕООД. Обществените поръчки са проведени от кмета на Община Ч., като възлжител и той е сключил Договор № Д-193/17.12.2020г. и Договор № Д-71/22.03.2021г. с „***“ ЕООД за тяхното изпълнение. Предвид изложеното, не са налице упражнени правомощия във връзка с внасяне на предложения, обсъждане и гласуване на решения на ОбС-Ч. относно посочените обществени поръчки и сключените договори.
По отношение на твърденията в сигнала за оказано влияние от Въжаров относно приемане на работата по двата сключени договора, същите не се доказват от събраните по преписката материали. Не се установи същият да е използвал служебното си положение, за да оказва влияние в частен интерес върху други лица – служителките в Община Ч. - Ч. и Д.  при  изпълнението на контролните им функции, свързани с приемане на работата по Договор № Д-193/17.12.2020г. с „***“ ЕООД за изпълнение на обществена поръчка с предмет „Зимно поддържане, снегопочистване и опесъчаване на общинска пътна мрежа, разположена на територията на Община Ч. за зимен сезон 2020/2021г.“, както и по Договор № Д-71/22.03.2021г. с „***“ ЕООД за изпълнение на обществена поръчка с предмет „Наемане на механизирана техника за нуждите на Община Ч.“.
Влиянието по смисъла на чл. 57 от ЗПКОНПИ се упражнява във връзка с конкретна ситуация, конкретна процедура от длъжностно лице, заемащо висша публична длъжност, върху друго длъжностно лице или орган. Има еднократен и в този смисъл ограничен характер. По смисъла на конкретната норма в материята на конфликта на интереси, с упражняването на влияние се цели осъществяване на частния интерес на лицето, което упражнява влияние или на свързаното с него лице по смисъла на § 1, т. 15 от ЗПКОНПИ. Съществено изискване от обективна страна е оказващият влияние, който де факто попада в ситуация на конфликт на интереси, да използва служебното си положение. Ако това условие не е налице и влиянието се оказва от същото лице, но чрез други фактори, фактическият състав на нормата няма да бъде реализиран. Основен момент в доказването на оказано влияние е наличието на отношения на субординация и йерархическа подчиненост между този, който оказва влияние, и този, върху когото се оказва влияние. Оказващият влияние следва да разполага с лостовете за въздействие върху субекта, на който се оказва влияние (в този смисъл Решение № 5253/23.04.2021г. по адм. д. № 1093/2021г. на ВАС и Решение № 2807/01.03.2021г. по адм. д. № 11947/2020г. на ВАС). Такава йерархическа субординация не е налице между Въжаров, в качеството му на общински съветник и председател на Общински съвет Ч. и служителките в общинската администрация на Община Ч. - Ч. и Д.. Като общински съветник и председател на Общински съвет Ч., Въжаров не разполага с лостове за въздействие върху служителите в общинската администрация на Община Ч., които са на подчинение на кмета на общината. 
Предвид изложеното, на основание чл. 74, ал. 1 и ал. 2 от ЗПКОНПИ, Комисията за противодействие на корупцията и за отнемане на незаконно придобитото имущество, 

РЕШИ:

НЕ УСТАНОВЯВА конфликт на интереси по отношение на Димитър *** Въжаров, ЕГН ***, общински съветник и председател в Общински съвет Ч. и в това му качество лице, заемащо висша публична длъжност по чл. 6, ал. 1, т. 32 от ЗПКОНПИ за това, че на проведено на 29.01.2020г. заседание на Общински съвет Ч. е участвал в обсъждането и е гласувал „за“ приемане на Решение № 40 от 29.01.2020г по Протокол № 5 от 29.01.2020 г. на Общински съвет Ч..
НЕ УСТАНОВЯВА конфликт на интереси по отношение на Димитър *** Въжаров, ЕГН ***, общински съветник и председател в Общински съвет Ч. и в това му качество лице, заемащо висша публична длъжност по чл. 6, ал. 1, т. 32 от ЗПКОНПИ във връзка с провеждане на обществени поръчки „Зимно поддържане, снегопочистване и опесъчаване на общинска пътна мрежа, разположена на територията на Община Ч. за зимен сезон 2020/2021г.“ и „Наемане на механизирана техника за нуждите на Община Ч.“ и сключване на Договор № Д-193/17.12.2020г. и Договор № Д-71/22.03.2021г., поради липса на упражнени правомощия и оказано влияние.
Препис от Решението да се изпрати на *** прокуратура, с оглед преценка за реализиране на правомощията й по чл. 76, ал. 2 от ЗПКОНПИ. 
Препис от Решението да се изпрати и на Димитър *** Въжаров – общински съветник и председател на Общински съвет Ч., за мандат 2019-2023 г., на основание чл. 75, т. 1 от ЗПКОНПИ. 
Препис от Решението да се изпрати на Дирекция „Противодействие на корупцията“.



КОМИСИЯ:

ЗАМЕСТНИК-ПРЕДСЕДАТЕЛ: ………………./АНТОН СЛАВЧЕВ/

ЧЛЕН:……………………………………..../АНТОАНЕТА ЦОНКОВА/  

ЧЛЕН:………………………………………………./ПЛАМЕН ЙОЦОВ/

ЧЛЕН:……………………………………………../СИЛВИЯ КЪДРЕВА/

